אאודי TT החדשה (דור שלישי), נבחן במבחני הריסוק של EuroNCAP והשיג ציון של 4 כוכבי בטיחות בלבד, דבר שלא מאפיין בד"כ את דגמי היצרן היוקרה הגרמני. הדור השלישי של אאודי TT החל להימכר בשנת 2014, באופן מפתיע ללא דירוג של ה – EuroNCAP לשוק האירופאי. בעקבות ביקורות שעלו כנגד הארגון על כך שמכונית לא נבחנה במבחני הריסוק, בעיקר בשוק הבריטי, ה – EuroNCAP הרים את הכפפה, ובחן אותה.
אאודי TT היא המכונית הראשונה שנבחנה עפ"י המתודולגיה החדשה של ה – EuroNCAP, שקבעה דירוג חדש ומעודכן. הציונים שה – TT השיגה לא מחמיאים לה כ"כ, והיא קיבלה 4 כוכבים בלבד, בין היתר בשל מחסור בטכנולוגיות מתקדמות כעזרי בטיחות אקטיביים למיניהם. טכנולוגיות אלה הפכו להיות זמינים כבר בדגמי אאודי רבים, ודי מוזר שהיצרן הגרמני לא מצא לנכון להרכיב אותן גם באאודי TT.
עפ"י התוצאות, ה – TT קיבלה ציון של 81% בהגנה על מבוגרים, 68% בהגנה על ילדים ו – 64% בלבד במבחן של עזרי בטיחות אקטיביים. מדובר בציונים נמוכים יותר מרוב המשפחתיות ומחלק גדול מהסופר מיני שנוסעות בכבישי ארצינו, שעלותן לעיתים כשליש מעלותה של אאודי TT.
לתוצאות המבחן המלא באתר של EuroNCAP.
אגב, גם במבחן הריסוק לדור הראשון שנערך למודל 2003, אאודי TT השיגה 4 כוכבי בטיחות.